جمهورباشقانی رجب طیب اردوغان، تورکیه، روسیا و سوریه آراسین‌دا لیدئرلر سویه‌سین‌ده گؤروشمه اولابیله‌جگینی سؤیله‌دی.
اردوغان تورکمنیستان سفریندن قاییدارکه‌ن ژورنالیستلرین سواللارینی جاوابلاندیردی.
"تورکیه-روسیا-سوریه اوچلو اولاراق بیر آددیم آتماق ایسته‌ییریک" دئیه‌ن جمهورباشقانی اردوغان، لیدئرلر سویه‌سین‌ده بیر گؤروشمه اولابیله‌جگینه ایشاره ائد‌رک، روسیا دؤولت باشقانی ولادیمیر پوتینله مبو قونونو  موذاکیره ائتدیکلرینی بیلدیردی.
اردوغان سوریه ایله باغلی آتاجاقلاری آددیملاردا معین ائدیجی عامیلین تورکیه‌نین میللی چیخارلاری اولاجاغینی بیلدیردی.
سوریه‌دن تورکیه‌یه قارشی ترور تهلوکه‌سینه دقت چکه‌ن اردوغان، ترور هؤرگوتلرینین نفت قویولاری واسطه‌سی ایله مالیه‌لشدیگینی بیلدیردی و ترور هؤرگوتلرینه دستک وئره‌ن آمریکانی تنقید ائتدی.
"ایندییه قدر همیشه صبیرلی اولموشوق. اما آرتیق صبیر بیتدی" ایفاده‌سینی ایشلتدی.
اردوغان،
"باشدا امریکا اولماق اوزره دئییریک کی اگر سیزلر هله مینلرجه تریلی سیلاح، مهمات، تجهیزات بونلاری بو ترور هؤرگوتلرینه وئرمه‌یه داوام ائتسه‌نیز، بیز ده همیشه دئدیگیمیز کیمی اؤز ایشیمیزی اؤزوموز گؤره‌ریک" شکلینده دانیشدی.
اردوغان آلمانیانین چئوریلیش حاضیرلایغینداکی شخصلره قارشی حیاتا گئچیردیگی تدبیرلری ده دگرلندیردی و سؤزو فتح‌الله‌چی ترور هؤرگوتو (فئتو) ایله موباریزه‌یه گتیردی.
جمهورباشقانی،
"حاضردا ترور تشکیلاتینین آوروپاداکی ان اؤنملی سیغیناجاغی آلمانیادیر. بو پ‌کاکا/ی‌پ‌گ/پ‌ی‌د حاضردا هارادادیر؟ اوردا. فئتو هارادادیر؟ اوردادیر. بونلاری ایسته‌ییریک، وئرمک کیمی بیر دردلری یوخدور" دئدی.
جمهورباشقانی اردوغان، تورکمن گازینین تورکیه اوزرین‌دن آوروپایا چاتدیریلماسی ایله باغلی،
"تورکیه، آذربایجان و تورکمنیستانین انرژی باخانلاری تئز بیر زامان‌دا گؤروشه‌جک و بو مسئله‌نین آیرینتیلارینی موذاکیره ائد‌جکلر" معلوماتینی وئردی.
جمهورباشقانی آیریجا آوروپا بیرلیگینین خاریجی ایلیشکیلر یوکسک نماینده‌سی جوزپ بورلین روسیایا قارشی تحریملرله باغلی تنقیدینی ده "چوخ چیرکین بیر آچیقلاما" اولاراق دگرلندیردی و
"روسیا ایله ایلیشکیلریمیزی بورل تعیین تنظیمل ائده‌بیلمز. اونون بو مسئله‌لرده بئله بیر قرار وئرمه‌یه نه کیفیتی، نه ظرفیتی چاتیر" دئدی.
